2022. gada 13. janvārī

Apstiprināts Latvijas Nacionālās kamaniņu sporta izlases sastāvs XXIV Ziemas olimpiskajām spēlēm Pekinā

Eberspächer pasauls kausa septītais posms Siguldā bija noslēdzošās kvalifikācijas sacensības, pēc kurām tika noskaidroti tie kamaniņu sportisti, kuri pārstāvēs Latvijas valstsvienību Pekinas Ziemas olimpiskajās spēlēs, kuras norisināsies no 2022. gada 5. līdz 10. februārim.

XXIV Ziemas olimpiskajām spēlēm Pekinā kvalificējās visi Latvijas Nacionālās kamaniņu sporta izlases dalībnieki. Taču, ņemot vērā ierobežoto dalībnieku skaitu, olimpiskajā komandā var būt trīs sievietes, trīs vīrieši un divas divvietīgās ekipāžas.

Pēc izcīnīto punktu skaita prioritārā secībā ZOS kvalificējušies:

Sievietes:

1. Elīza Tīruma;

2. Kendija Aparjode;

3. Elīna Ieva Vītola;

4. Sigita Bērziņa;

5. Ulla Zirne

Vīrieši:

1. Kristers Aparjods

2. Gints Bērziņš

3. Artūrs Dārznieks

4. Riks Kristens Rozītis

Divvietīgās ekipāžas:

1./2. Andris Šics/Juris Šics

3./4. Mārtiņš Bots/Roberts Plūme

Līdz ar to, ņemot vērā noteiktās kvotas, Latvijas Kamaniņu sporta federācijas valde apstiprina, ka Latviju ZOS pārstāvēs desmit kamaniņu braucēji: Kendija Aparjode, Elīza Tīruma, Elīna Ieva Vītola, Kristers Aparjods, Gints Bērziņš, Artūrs Dārznieks, Andris Šics/Juris Šics, kā arī Mārtiņš Bots/Roberts Plūme.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456